?As, upama pak Brojo kuwi durung kawetu ngendikane yen seneng karo kowe, ibu ora pati samar, ning bareng piyambake wis nelakake yen kepingin nggarwa kowe, atiku rak njur melang-melang. Mula ya ndhuk, ibu weling, kowe sing ngati-ati njaga dhirimu. Senajan kowe kuwi wis sarjana tur umurmu ya wis nuduhake yen diwasa, ning nggon pengalamane wong urip, kowe kuwi sasat durung duwe, As. Kowe tansaha kelingan, yen kowe mono wis pacaran, malah wis resmi dirembug masmu Sigit, dadi kowe aja nganti gawe ora senenge masmu.? Ngendikane ibu nuturi aku.
